CELEX: 32021R1863
Language: bg
Date: 2021-10-22 00:00:00
Title: Регламент (ЕС) 2021/1863 на Съвета от 22 октомври 2021 година за изменение на Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго

25.10.2021   
               
               
                  BG
               
               
                  Официален вестник на Европейския съюз
               
               
                  L 377/1
               
            
         РЕГЛАМЕНТ (ЕС) 2021/1863 НА СЪВЕТА
         от 22 октомври 2021 година
         за изменение на Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2021/1866 от 22 октомври 2021 г. на Съвета за изменение на Решение 2010/788/ОВППС относно ограничителни мерки по отношение на Демократична република Конго (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕО) № 1183/2005 на Съвета (2) се привежда в действие Решение 2010/788/ОВППС на Съвета (3) и се предвиждат някои мерки, насочени срещу лица, нарушаващи оръжейното ембарго по отношение на Демократична република Конго, включително замразяване на активите им.
                  
               
                     (2)
                  
                  
                     С Резолюция 2582 (2021) на Съвета за сигурност на Организацията на обединените нации (ССООН) бяха изменени критериите за определяне на лицата и образуванията, за които да се прилагат ограничителните мерки, предвидени в точки 9 и 11 от Резолюция 1807 (2008) на ССООН. С Решение (ОВППС) 2021/1866 се привежда в действие Резолюция 2582 (2021) на ССООН.
                  
               
                     (3)
                  
                  
                     Тези мерки попадат в приложното поле на Договора за функционирането на Европейския съюз и поради това, и по-специално с цел да се осигури еднаквото им прилагане от стопанските субекти във всички държави членки, за привеждането в действие на Решение (ОВППС) 2021/1866 е необходим нормативен акт на равнището на Съюза.
                  
               
                     (4)
                  
                  
                     Поради това Регламент (ЕО) № 1183/2005 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 2а, параграф 1 от Регламент (ЕО) № 1183/2005 буква и) се заменя със следното:
            
                        „и)
                     
                     
                        планиране, ръководене, спонсориране или участие в нападения срещу мироопазващите сили на MONUSCO, срещу персонала на ООН, включително членове на експертната група, както и срещу медицински или хуманитарен персонал;“.
                     
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 октомври 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  Вж. стр. 33 от настоящия брой на Официален вестник.
         
            (2)  Регламент (ЕО) № 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (ОВ L 193, 23.7.2005 г., стр. 1).
         
            (3)  Решение 2010/788/ОВППС на Съвета от 20 декември 2010 г. относно ограничителни мерки по отношение на Демократична република Конго и за отмяна на Обща позиция 2008/369/ОВППС (ОВ L 336, 21.12.2010 г., стр. 30).